[{"text_idx": "#000003", "text": "Dros y blynyddoedd mae Radio Amgen wedi datblygu a tyfu yn araf bach a heb ffwdan i fod yn drysor cenedlaethol (ymddiheuriadau i Stephen Fry). Mae bodolaeth parhaol yr orsaf yn arbennig o bwysig nid yn unig yng nghyd destun tirlun cerddorol \u2018mainstream\u2019 Cymru, ond hefyd y \u2018Si\u0302n Roc Gymraeg\u2019, byd mewnblyg lle mae bandiau ffync gwael yn gael eu cysidro yn \u2018alternative\u2019 a \u2018edgy\u2019. Heb swnio fel ormod o hipi, mae gwir angen presenoldeb fel Radio Amgen i herio\u2019r sefydliadau hyn \u2013 mae bodolaeth yr orsaf yn cyfrannu\u2019n enfawr tuag at amrywiaeth a iechyd ein diwylliant cerddorol."}, {"text_idx": "#000004", "text": "Y dyn tu ol i Radio Amgen yw Steffan Cravos \u2013 yr un person a fu\u2019n gyfrifol am chwyldroi/dyfeisio cerddoriaeth hip hop Cymraeg ar droad y ganrif gyda\u2019r Tystion. Sioe gynta\u2019r orsaf oedd mics gan DJ Lambchop (aka Cravos), a\u2019r trac gynta un ar y sioe honno oedd y clasur tanddaearol Cymreig \u201cDwi\u2019n Licio Dafydd Iwan\u201d gan Gwallt Mawr Penri (aka Dyl Mei)."}, {"text_idx": "#000005", "text": "Steffan Cravos: O ni\u2019n rhedeg label o\u2019r enw Fitamin Un ar y pryd ond doedd dim digon a arian da fi i rhyddau\u2019r holl traciau oedd yn cael eu hanfon atai. Oedd Johnny R wedi cychwyn yr orsaf radio Cymraeg gyntaf ar y we cwpwl o flynyddoedd yn gynt (Radio D \u2013 gweler DVD Ankst \u2018Crymi No.1\u2032 am raglen ddogfen fer) a nath hwnna ysbrydoli fi i gychwyn Radio Amgen. Oedd e\u2019n ffordd gwych o rhoi platfform i deunydd newydd yn gyflym ac ar lefel rhyngwladol. Outlet oedd Radio Amgen ar gyfer cerddoriaeth tanddaearol doedd ddim yn cael ei chwarae ar Radio Cymru."}, {"text_idx": "#000013", "text": "Dwi wedi bod yn ymwneud a gwleidyddiaeth radical ers i fi fod yn fy arddegau, felly mae\u2019n siwr bod hwnna yn dod drosodd weithiau yn y sioeau, yn enwedig y rhai dwi\u2019n greu. Dwi\u2019n teimlo hefyd fod y cyfryngau Cymraeg yn llawer rhy geidwadol o rhan allbwn, felly ma angen platfform ar gyfer cerddoriaeth heriol a syniadau radical."}, {"text_idx": "#000017", "text": "Mae angen mwy. Pam ddim cael DJs i mewn a chwarae drwy\u2019r nos (DJs go iawn hyny yw, nid radio DJs) \u2013 jyst miwsig, dim malu cachu!"}, {"text_idx": "#000019", "text": "Se ni\u2019n gobeithio fase rhywun arall yn cychwyn rhywbeth tebyg... ond mae Radio Amgen yn mynd trwy gyfnodau o ddim gweithgaredd. da ni yn ein 4ydd neu 5ed cyfnod ar y foment. Da ni\u2019n rhoi sioeau allan bob yn ail ddydd, ond wrth rheswm, nid cerddoriaeth o Gymru neu Gymraeg ydi ein darpariaeth, achos does dim digon ohono fe i gael. Fase ni\u2019n dwli rhoi sioe dyb step Cymraeg allan \u2013 ond lle ma\u2019r tracs? Does dim! Ma dyb step gyda ni ers 2004 fel genre newydd, ond neb yn ei gynhyrchu yn y \u2018si\u0302n gymraeg\u2019"}, {"text_idx": "#000021", "text": "Dim rili, ond ar ddiwedd y dydd, y we fyd ehang yw\u2019r cyfrwng! Ma na agwedd shit yn bodoli os ti\u2019n cael dy \u2018dderbyn\u2019 tu hwnt i Gymru (hynny yw yn Lloegr) bod ti wedi \u2018llwyddo\u2019. A dim ond wedyn bydd ti\u2019n cael dy dderbyn yng Nghymru. Adolygiad yn yr NME \u2013 o woopie ffycin dooo \u2013 ti di \u2018llwyddo\u2019."}, {"text_idx": "#000023", "text": "Sa well da fi ddarlledu Radio Amgen ar FM yn ogystal a\u2019r we \u2013 hwnna fydd y sefyllfa ddelfrydol, a basa grandawyr rhyngwladol yn fonws wedyn."}, {"text_idx": "#000030", "text": "Pryd ddechreuodd Recordiau Ofn, a pham?"}, {"text_idx": "#000031", "text": "Tua 1984. Roedd y label yn ffordd o ryddhau stwff o\u2019dd neb arall yn debygol o ryddhau ar y pryd. Canol yr wythdegau roedd lot o bobol yn rhyddhau stwff diddorol ar gase\u0301t ac yn osgoi gorfod meddwl am bethau tu fewn i gyffiniau mainstream."}, {"text_idx": "#000032", "text": "Sut fath o stiwdio oedd Stiwdio Ofn yn y dyddiau cynnar? A be am rw\u0302an?"}, {"text_idx": "#000033", "text": "Yn y cychwyn o\u2019dd y stiwdio jyst yn ffordd o arbrofi hefo synau. Efo\u2019r math o fiwsig oeddwn i\u2019n ei wneud, doedd o ddim yn gwneud sens mynd i stiwdio oedd yn bwrpasol ar gyfer recordio bands ayyb, felly nes i jyst prynu \u2018chydig o betha syml. Nath pobol eraill ofyn i mi eu recordio nhw, ac felly ohonom ni\u2019n gallu ychwanegu at, a gwella\u2019r offer mewn amser."}, {"text_idx": "#000034", "text": "Dwi dal yn meddwl bod \u2018limitations\u2019 offer weithiau yn medru bod yn gyfle. Roedd lot o stwff cynnar Ffa Coffi Pawb, er enghraifft, yn stretsio\u2019r technoleg i\u2019r eithaf, ac roedd hyn yn ffordd cyffroes o weithio. Rwan, dwi\u2019n dechra defnyddio offer digidol yn fwy, sydd hefo manteision, ond yn gallu gohirio penderfyniadau! Dwi\u2019n gobeithio gallu arbrofi mwy efo recordio tu allan i\u2019r sefyllfa stiwdio \u2013 rw\u0302an bod y dechnoleg wedi gwella. A bod petha\u2019n llai."}, {"text_idx": "#000035", "text": "Yn yr wythdegau/nawdegau cynnar roeddet ti\u2019n gysylltiedig a\u0302 dau fand yn enwedig, sef Eirin Peryglus a Plant Bach Ofnus. Pwy oedd dy ddylanwadau di? O Gymru a thu hwnt."}, {"text_idx": "#000037", "text": "Wedyn dechra gwrando ar fwy o betha \u2013 minimalism Americanaidd, music concrete, ayyb. a darllen lot o Cage! Mae lot o\u2019r dylanwadau arnaf wedi bod drwy\u2019r bobol dwi di bod digon lwcus i weithio hefo \u2013 trwy eu gwaith eu hunain, a hefyd drwy cyflwyno fi i lot o betha. Dwi\u2019n falch mod i\u2019n darganfod mwy o betha i wrando ar bron pob dydd."}, {"text_idx": "#000038", "text": "Fyswn i\u2019n disgrifio Eirin Peryglus fel synthpop, a Plant Bach Ofnus fel rhywbeth mwy leftfield/ experimental. Wrth wrando nol rw\u0302an, Plant Bach Ofnus sy\u2019n sefyll allan, yn enwedig stwff fel \u2018Isharmonig\u2019. Be wyt ti\u2019n meddwl am y cerddoriaeth \u2018ma rw\u0302an? Be sy\u2019n sefyll allan i ti?"}, {"text_idx": "#000039", "text": "Dwi\u2019n hapus o\u2019r stwff fel adlewyrchiad o be oedden ni\u2019n ei wneud ar y pryd. Arbrofi oedd y prif beth efo Plant Bach Ofnus \u2013 gyda arbrofi mae petha weithiau\u2019n gweithio a weithia ddim, ac mae\u2019r llwybr mor bwysig a\u0302\u2019r terfyn. Dwi\u2019n meddwl mai \u2018Isharmonig\u2019 yw un o\u2019r rhai nath weithio orau. Robin, Alun a Fiona oedd yn gyfrifol am y sgwennu yn Eirin Peryglus \u2013 er nid arbrofi oedd y peth canolog, o\u2019dd na agwedd reit agored i recordio \u2013 ma hyn yn wir efo rhan fwyaf o\u2019r bobol dwi wedi gweithio hefo."}, {"text_idx": "#000040", "text": "Fe recordiodd Plant Bach Ofnus dau sesiwn ar gyfer sioe John Peel. Dwi\u2019n cofio torri lawr ar yr M6 ar y ffordd i\u2019r sesiwn gyntaf a meddwl fysa ni di colli\u2019r cyfle \u2013 nhw\u2019n ffonio diwrnod wedyn i ddweud wrthym i ddod lawr yr wythnos wedyn. Yr wythnos wedyn o\u2019dd na eira yn Sir Fo\u0302n ac felly fethon ni gyrraedd eto. Fe wnaethon nhw ofyn eto a\u2019r tro yma fe gyrhaeddom ni! O\u2019dd o reit od gweithio yn rhywle gwahanol, ond yn diddorol clywed sut oedd pobol arall yn recordio, a chael cyfle i ddefnyddio technoleg well, er mae perthynas fi a thechnoleg dal yn un eithaf cymhleth."}, {"text_idx": "#000041", "text": "Pryd ddechreues ti weithio gyda Datblygu?"}, {"text_idx": "#000042", "text": "Oeddem ni wedi gwneud \u2018chydig o gigs hefo\u2019n gilydd ac efo syniada tebyg yngly\u0302n a\u0302 miwsig, ond o heddiw mae\u2019n edrach fath bod ni\u2019n debyg yn bennaf am fod tu allan o beth bynnag o\u2019dd y \u2018mainstream\u2019 yng Nghymru. Es i lawr i Lanfaircaereinion fel \u2018ffan\u2019 pan oedden nhw\u2019n recordio Hwgrgrawthog, ac oeddwn i\u2019n edmygu\u2019r ffordd roedden nhw\u2019n gweithio mor gyflym yn y stiwdio. Nes i ofyn nhw gyfrannu at EP amlgyfranog (Dyma\u2019r Rysait) ac ar yr un pryd dechreuom ni recordio Wyau."}, {"text_idx": "#000043", "text": "Pa record Datblygu ydi dy ffefryn?"}, {"text_idx": "#000044", "text": "Pyst. Dwi\u2019n meddwl o\u2019dd o\u2019n un o\u2019r amgylchiada na pan ma popeth mewn rhyw fath o synchronicity. Ma David, wrth gwrs, yn uffernol o dalentog, o\u2019dd Pat yn dod a petha gwahanol i mewn, a hefyd oedd Wyn yn bwysig iawn o ran cynhyrchu. Eto, o\u2019dd y broses recordio yn gyflym iawn."}, {"text_idx": "#000045", "text": "Mae na deimlad reit organic/spontaneous i lot o stwff Datblygu; sut oeddech chi\u2019n gweithio?"}, {"text_idx": "#000046", "text": "Fel o ni\u2019n son, oedd y peth yn gyflym. Fel grwpiau eraill dwi di gweithio gyda, oedde nhw efo agwedd positif tuag at y broses recordio \u2013 parodrwydd i arbrofi ayyb ond ar seiliau caneuon cryf. Oedd yn caneuon wedi eu gorffen o ran \u2018sgwennu\u2019 ond o\u2019dd na lot o le i arbrofi. Oeddem i gyd yn taflu syniadau mewn, ac wedi datblygu (sori!) perthynas agos yn y stiwdio."}, {"text_idx": "#000047", "text": "Be ti\u2019n feddwl o\u2019r holl sylw mae David Edwards wedi cael yn y blynyddoedd diweddar? Mae\u2019n teimlo fel fod y diddordeb yn tyfu bob blwyddyn."}, {"text_idx": "#000049", "text": "Dros y degawd diwetha ti wedi cynhyrchu recordiau anhygoel fel Mwng a stwff Gorkys (a llwyth o rai eraill hefyd). Pa rai ydi dy ffefrynnau? Beth wyt ti mwya falch ohono? Oes \u2018na artistiaid ti\u2019n gweithio efo ar hyn o bryd?"}, {"text_idx": "#000050", "text": "Dwi newydd orffen LP Euros (Childs) sydd allan nawr. Roeddwn i a Fiona yn bwriadu dechra recordio ail albwm ond nes i dislocatio fy mys canol jyst cyn dolig! \u2013 er bod ni\u2019n debygol o iwsio mwy o electroneg tro yma \u2013 doedden ni ddim isio gwneud albym hollol electroneg. Dwi\u2019n mwynhau rhan fwyaf o\u2019r recordiau dwi wedi gweithio ar am wahanol resymau, ac yn falch iawn mod i wedi cael y cyfle i weithio arnynt. Dwi dal yn anghyffyrddus o\u2019r term \u2018wedi cynhyrchu\u2019 achos dwi\u2019n gobeithio mod i jyst yn helpu pobol neud records."}, {"text_idx": "#000052", "text": "Dwi\u2019m yn cofio! \u2013 ond debyg roeddem ni\u2019n gwneud yr un gigs. Oeddwn i\u2019n ffan o Traddodiad Ofnus cynnar, a hefyd yn nabod Esyllt trwy Crisialau Plastig. Na\u2019th llwybrau cerddorol ni groesi am ychydig."}, {"text_idx": "#000053", "text": "Fe ymddangosodd y cyfweliad hwn yn wreiddiol yn ffansin Trosi/Translate (RIP) no\u0302l yn 2006. Dwi wedi golygu/dileu rhai darnau er mwyn helpu strwythyr a llif yr erthygl i\u2019r rheini sy\u2019n darllen yn 2010."}, {"text_idx": "#000055", "text": "Ers ei ddyfodiad mae\u2019r we yn sicr wedi chwyldroi ein bywydau ni am byth. Mae wedi chwarae rhan enfawr yn y modd da ni\u2019n cyfathrebu a rhannu gwybodaeth gyda\u2019n gilydd; sut dda ni\u2019n prynu a gwerthu nwyddau ac wedi trawsnewid y ffordd dda ni\u2019n derbyn, rhannu a chael mynediad at gerddoriaeth. Bellach mae\u2019n hawdd i ni gael gafael ar unrhywbeth da ni isho (yn gyfreithlon neu yn anghyfreithlon) \u2013 diolch i\u2019r we fyd eang. Nid yn unig y gallwn ni islwytho a dosbarthu cerddoriaeth ond fe allwn wrando ar wasanaethau radio o bob math ac o bob man ar draws y glo\u0302b ar unrhyw adeg drwy glicio botwm."}, {"text_idx": "#000057", "text": "Ar droad y mileniwm fe ddes i gysylltiad a\u0302 Bea\u0301ta Poziti\u0301va, cerddor a DJ oedd o dras Hwngareg. Ar y pryd rho ni yn rhedeg label recordiau o\u2019r enw Fitamin Un, a dyma hi yn cynnig cytundeb dosbarthu digidol ar gyfer o\u0302l-gatalog y label gyda Xenomusic, Budapest. Roedd Bea\u0301ta yn ogystal a\u0302 bod yn aelod o\u2019r grw\u0302p Sze\u0301ki Kurva, yn DJ ar Tilos (mae hi dal i fod) ac roedd hi ac amryw o\u2019r DJs eraill ar yr orsaf wedi bod yn chwarae recordiau Tystion. Dyna sut ges i fy nghyflwyno gyntaf i Tilos."}, {"text_idx": "#000058", "text": "Fast-forward deng mlynedd a dwi\u2019n mynd allan gyda merch o Budapest sydd bellach wedi ymgartrefi yng Nghymru. Am unwaith yn fy mywyd mae gen i gariad sy\u2019n rhannu\u2019r un chwaeth gerddorol a fi ac mae Mara, wrth gwrs, yn ffan o Tilos Ra\u0301dio\u0301. Yna yn Hydref 2009 dyma\u2019r ddau ohonom ni\u2019n hedfan allan i brif ddinas Hwngari ac yn ystod ein cyfnod yna, yn galw mewn (heb wahoddiad!) i Stiwdios Tilos Ra\u0301dio\u0301 wedi ein harfogi gyda llwyth o CDs o gerddoriaeth electroneg o Gymru. Roedd yn union fel y dychmygais \u2013 stiwdio ddiymhongar wedi ei leoli lawr stryd gefn ac i fyny ar drydydd llawr adeilad digon di-nod ond yn byrlymu ag egni unwaith aethon ni mewn drwy\u2019r drws..."}, {"text_idx": "#000059", "text": "Ystyr Tilos ydi \u2018gwaharddedig\u2019 yn Hwngareg, a hon oedd yr orsaf radio gymunedol gyntaf i\u2019w sefydlu yn Hwngari yn 1991 \u2013 gorsaf radio \u2018pirate\u2019 oedd hi bryd hynny. Erbyn 1995 daeth yr orsaf mor boblogaidd rhoddod yr awdurdodau drwydded iddi ac erbyn 2002 fe estynnwyd y drwydded darlledu o 12 i 24 awr. Serch hynnu, o\u2019r cychwyn mae Tilos wedi bod yn orsaf nid-am-elw, gwirfoddol a chymunedol sydd byth wedi darlledu unrhyw hysbysebion. Mae\u2019r orsaf wedi ei ymrwymo i ethos cryf o ryddid i fynegiadaeth gan chwarae rhan amlwg ym mywyd diwylliannol Budapest. Nid ydi\u2019r DJs na\u2019r cyflwynwyr yn cael eu talu am ei gwaith, ond hytrach yn ei wneud allan o gariad am ei bod nhw\u2019n angerddol am y gerddoriaeth maen nhw\u2019n troellu. Mae\u2019r orsaf yn cael ei ariannu yn bennaf gan gyfraniadau gan wrandawyr ac incwm o ddigwyddiadau codi arian ac yn rhannol gan brosiectau\u2019r Undeb Ewropeaidd a sefydliadau elusennol rhyngwladol."}, {"text_idx": "#000060", "text": "Felly, os ydych chi, fel fi, yn ddwli ar gerddoriaeth ffync, soul, reggae, hip hop a phob ystod o gerddoriaeth electroneg o Detroit tecno i dyb step, yna mae Tilos Ra\u0301dio\u0301 yn nefoedd cerddorol. Rhwng 6 y nos a 10 y bore mae\u2019r orsaf yn darlledu sioeau arbenigol a\u2019r DJs yn cymysgu yn fyw. Heblaw am gyfarchiad byr ar gychwyn a diwedd slotiau dwy i dair awr yn achlysurol, mae\u2019r pwyslais ar y miwsig. Does dim \u2018personality DJs\u2019. Dim malu cachu rhwng caneuon \u2013 unai mae DJs fel Palotoi yn cymysgu\u2019r gerddoriaeth ddawns fwyaf cutting edge diweddar yn esmwyth am ddwy awr neu ma DJs fel I.Ration ar ei sioe Dub Vibration yn chwarae hen LPs Reggae o\u2019r 60au gan adael gaps rhwng pob trac heb ddim \u2018inane chatter\u2019 fel sy\u2019n bla ar donfedd radio fel arfer."}, {"text_idx": "#000061", "text": "Os ydw i wirioneddol ishe gwybod be sy\u2019n cael ei chwarae, yna mi edrychai ar fforwm fyw (a bywiog) yr orsaf sydd ar ei gwefan, lle ma\u2019r DJs o bryd i\u2019w gilydd yn dweud be sydd ymlaen, neu mi allaf eu holi nhw. A hyd yn oed gyda\u2019r sioeau sgwrsio yn ystod y dydd ar Tilos, ma\u2019r gerddoriaeth sy\u2019n cael ei chwarae yn hollol cw\u0302l. Eat your heart out Jonsi. Ond dwi\u2019n licio\u2019r syniad mod i allu gwrando yn fyw ar rywun tair mil o filltiroedd i ffwrdd yn chwarae records gwych am 4am. A dyna pam dwi\u2019n caru Tilos Ra\u0301dio\u0301 \u2013 gorsaf lle mae\u2019r gerddoriaeth yn cael y flaenoriaeth."}, {"text_idx": "#000062", "text": "Yn y bo\u0302n mae\u2019r term \u2018electronica\u2019 yn cyfeirio at unrhyw gerddoriaeth sydd wedi cael ei gynhyrchu trwy gyfrwng electroneg. Yn o\u0302l yn y 1950au a\u2019r 1960au roedd cyfansoddwyr fel Karlheinz Stockhausen a Iannis Xenakis yn gwthio\u2019r amlen gyda\u2019u harbrofion mewn musique concrete gan ddefnyddio cyfarpar electroneg gynnar a chwarae o gwmpas efo peiriannau recordio a tha\u0302p magnetig (mae\u2019r box set \u2018Ohm: The Early Gurus of Electronic Music\u2019 yn gyflwyniad da)."}, {"text_idx": "#000063", "text": "Dechreuodd fy niddordeb i mewn electronica ar ddechrau\u2019r nawdegau. Ro\u2019n i\u2019n ddigon lwcus byw yng Nghaeredin yr un pryd a dechreuad dau glwb dylanwadol o\u2019r enw Pure a Sativa, oedd yn chwarae cerddoriaeth electroneg danddaearol arallfydol ac yn rhoi mlaen artistiaid a DJs fel Derrick May (o Detroit, y dyn a dyfeisiodd y term \u2018techno\u2019), Orbital (o Lundain), a Neil Landstrumm (o Gaeredin)."}, {"text_idx": "#000064", "text": "Er bod y term electronica erbyn hyn yn gysylltiadol a cherddoriaeth sy\u2019n addas ar gyfer gwrando adra yn y ty (yn aml gyda sbliff mawr mewn un llaw, neu yn chwarae yn y cefndir yn ystod dinner party), NID dyma yw fy nealltwriaeth i o\u2019r term. Be o\u2019n i\u2019n hoffi, a be dwi dal yn hoffi, am electronica yw\u2019r ffaith ei fod o\u2019n gallu bod yn nifer o bethau hollol wahanol \u2013 bron iawn gellir disgrifio electronica fel anti-genre. Cerddoriaeth i ddawnsio iddo fo, cerddoriaeth weird, cerddoriaeth ddistaw chillout, cerddoriaeth swnllyd a gyflym, cerddoriaeth glasurol \u2013 mae\u2019r genre yn eang ac yn unigryw."}, {"text_idx": "#000066", "text": "Isod dwi wedi rhestru un record o bob un o\u2019r ugain mlynedd diwetha\u2019. Mae\u2019r synau yn amrywio o tecno pur i ambient i electronica clasurol i proto drwm a bas i disco i hip hop offerynnol i dubstep. Yn ogystal, yn y ddau neu tair blynedd cyn y nawdegau fe ryddhawyd trwch o recordiau anhygoel oedd amlwg yn ddylanwadol ar be ddaeth ar o\u0302l hynny \u2013 yn aml yn hanu o Detroit neu Chicago \u2013 ac maen nhw\u2019n haeddu cariad yma hefyd: traciau fel \u2018Can You Feel It\u2019 gan Mr Fingers (1987), \u2018Morning After\u2019 gan Fallout (1988), \u2018Voodoo Ray\u2019 gan A Guy Called Gerald (1988), \u2018Nude Photo\u2019 gan Derrick May/Rhythim Is Rhythim (1987), a \u2018Move Your Body\u2019 gan Marshall Jefferson (1989)."}, {"text_idx": "#000067", "text": "Campwaith y band o Fanceinion a oedd yn hynod o ddylanwadol ar ddiwedd yr wythdegau, cyn iddynt golli eu mojo a chynhyrchu nifer o albyms masnachol isel eu safon. Yn o\u0302l y son, Gerald Simpson (aka A Guy Called Gerald, a gynhyrchodd y trac chwedlonol \u2018Voodoo Ray\u2019 ac un o\u2019r albyms drum n bass gynta \u2018Black Secret Tecnology\u2019) oedd genius 808 State a fo hefyd oedd yn gyfrifol am sgrifennu\u2019r trac hon."}, {"text_idx": "#000068", "text": "Un o recordiau gynta y label electronica chwedlonol Warp, un o\u2019r tracs \u2018bleep tecno\u2019 gynta, a\u2019r record gynta electroneg i mi frynu. Mae\u2019r trac hon yn hynod o syml ond effeithiol iawn. Gweler hefyd yr albym \u2018Frequencies\u2019 o 1991."}, {"text_idx": "#000070", "text": "Un o fy hoff albyms erioed. Y chwedl yw bod Richard James wedi recordio\u2019r caneuon hyn ar da\u0302p rhad, ac mai dyna\u2019r unig gopi oedd wedi goroesi \u2013 y canlyniad yw swn/mix iffy iawn ar adegau (mae\u2019n anodd iawn gwrando ar hwn yn y car!). Ond mae\u2019r gerddoriaeth yn hollol anhygoel o\u2019r dechrau i\u2019r diwedd."}, {"text_idx": "#000083", "text": "Dyna ddigon o\u2019r disco! Fe ddyfeisiwyd y term \u2018nyts\u2019 yn arbennig ar gyfer cerddoriaeth Shitmat aka Henry Collins. Mae\u2019n uffernol o blentynnaidd, mae\u2019n llwyth o hwyl, ac mae\u2019n codi braw arna i. Mae\u2019r albym \u2018Full English Breakfest\u2019 hefyd yn cosi fy ffansi o bryd i bryd."}, {"text_idx": "#000087", "text": "A jyst er mwyn dangos mae nid yn unig y to ifanc sy\u2019n gallu gwthio swn electronica ymlaen, dyma hen rech o\u2019r Almaen a ddaeth \u2018no\u0302l ar o\u0302l saib hir efo\u2019r albym anhygoel hon. Ffaith \u2013 clawr y record hon yw\u2019r clawr gorau erioed yn holl hanes cerddoriaeth."}, {"text_idx": "#000088", "text": "Mae \u2018na bethau annaearol a rhyfeddol yn treiddio o ddychymyg Sasu Rippati o\u2019r Ffindir (sydd nawr yn byw ym Merlin, prifddinas electronic y byd). Mae\u2019r dyn yma yn recordio pethau diddorol iawn o dan yr new Vladislav Delay, ond ei brosiect Uusitalo (\u2018Newhouse\u2019) sy\u2019n mynd a\u2019m mryd i \u2013 fel mae\u2019r enw yn crybwyll, cerddoriaeth \u2018house\u2019 newydd \u2013 melodig, cymhleth, arbrofol a funky."}, {"text_idx": "#000089", "text": "Un o brif chwaraewyr y si\u0302n dubstep, er nad yw\u2019n cynhyrchu \u2018dubstep\u2019 o gwbl i ddeud y gwir \u2013 eto, cerddoriaeth \u2018house\u2019 yw hwn ond trwy ffilter tecnoaidd, dubby, trwm."}, {"text_idx": "#000095", "text": "BTS yn dod a'u themau tywyll i bop De Corea"}]